L 119/32 Jurnalul Oficial al Uniunii Europene 14.5.2009 DECIZIA COMISIEI din 13 mai 2009 de modificare a Deciziei 2006/771/CE de armonizare a spectrului de frecvențe radio în vederea utilizării de dispozitive cu rază mică de acţiune [notificată cu numărul C(2009) 3710] (Text cu relevanță pentru SEE) (2009/381/CE) COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Decizia nr. 676/2002/CE a Parlamentului European și a Consiliului din 7 martie 2002 privind cadrul de reglementare pentru politica de gestionare a spectrului de frecvențe radio în Comunitatea Europeană (decizia privind spectrul de frecvențe radio) (!), în special articolul 4 alineatul (3), întrucât: (1) Decizia 2006/771/JCE a Comisiei () armonizează condițiile tehnice în vederea utilizării spectrului de frecvențe radio pentru o mare diversitate de dispozitive cu rază mică de acţiune, incluzând aplicații cum ar fi alarmele, echipamentele pentru comunicații locale, dispo- zitivele pentru deschiderea ușilor și implanturile medicale. Dispozitivele cu rază mică de acţiune sunt în mod carac- teristic produse destinate vânzării în masă și/sau portabile, care pot fi luate şi folosite cu uşurinţă peste hotare; prin urmare, diferențele privind condițiile de acces la spectrul de frecvențe radio împiedică circulația liberă a acestora, cresc costurile de producţie şi creează riscul interferenței prejudiciabile cu alte aplicații și servicii radio. (2) Decizia 2008/432/CE a Comisiei (') modifică condițiile tehnice armonizate aplicabile dispozitivelor cu rază mică de acțiune prevăzute de Decizia 2006/771/CE, prin înlocuirea anexei acesteia. (3) Însă datorită modificărilor rapide ale tehnologiei şi exigențelor sociale, pot apărea noi aplicații pentru dispo- zitivele cu rază mică de acțiune, care necesită actualizări periodice ale condițiilor de armonizare a spectrului radio. ( La 5 iulie 2006, Comisia a încredințat un mandat permanent (*) Conferinței Europene a Administraţiilor de Poștă şi Telecomunicații (CEPT), în temeiul articolului 4 alineatul (2) din Decizia nr. 676/2002/CE, pentru a actualiza anexa la Decizia 2006/771/CE, ca răspuns la evoluțiile tehnologice şi comerciale în domeniul dispozi- tivelor cu rază mică de acţiune. 1 L 108, 24.4.2002, p. 1. () Jo () JO L 312, 11.11.2006, p. 66. () JO L 151, 11.6.2008, p. 49. (“) Mandat permanent încredințat CEPT cu privire la actualizarea anuală a anexei tehnice la Decizia Comisiei privind armonizarea tehnică a spectrului de frecvențe radio în vederea utilizării de dispozitive cu rază mică de acţiune (5 iulie 2006). (5)  În replică la acest mandat, în raportul său din noiembrie 2008 (5), CEPT a recomandat Comisiei să modifice o serie de aspecte tehnice în anexa la Decizia 2006/771/CE. (6)  Prin urmare, Decizia 2006/771/CE trebuie modificată în consecință. (7)  Echipamentele care funcționează în condițiile stabilite prin prezenta decizie trebuie, de asemenea, să fie conforme cu dispozițiile Directivei 1999/5/CE a Parla- mentului European şi a Consiliului din 9 martie 1999 privind echipamentele hertziene și echipamentele terminale de telecomunicații şi recunoaşșterea reciprocă a conformității acestora (), pentru a se asigura o utilizare eficientă a spectrului radio și pentru a se evita interferențele prejudiciabile, demonstrând acest lucru fie prin respectarea standardelor armonizate, fie prin respectarea unor proceduri alternative de evaluare a conformității. (83) Măsurile prevăzute în prezenta decizie sunt conforme cu avizul Comitetului pentru spectrul radio, ADOPTĂ PREZENTA DECIZIE: Articolul 1 Anexa la Decizia 2006/771/CE se înlocuieşte cu anexa la prezenta decizie. Articolul 2 Prezenta decizie se adresează statelor membre. Adoptată la Bruxelles, 13 mai 2009. Pentru Comisie Viviane REDING Membru al Comisiei (*) Raportul 26 al CEPT, RSCOM 08-88. ( JO L 91, 7.4.1999, p. 10.